钦定古今图书集成/方舆汇编/职方典/第1184卷 > 《迁居临皋亭》前人
## 钦定古今图书集成/方舆汇编/职方典/第1184卷 > 《迁居临皋亭》前人

我生天地间，一蚁寄大磨。区区欲右行，不救风轮左。
虽云走仁义，未免迟寒饿。剑米有危炊，鍼毡无稳坐。
岂无佳山水，借眼风雨过。归田不待老，勇决凡几个。
幸兹废弃馀，疲马解鞍驮。全家占江驿，绝境天为破。
饥贫相乘除，未见可吊贺。澹然无忧乐，苦语不成些。